CELEX: 52011PC0185
Language: fi
Date: 2011-04-06
Title: Ehdotus: NEUVOSTON PÄÄTÖS Vanuatun tasavallan liittymistä Maailman kauppajärjestöön koskevasta Euroopan unionin kannasta Maailman kauppajärjestön yleisneuvostossa

|

52011PC0185

Ehdotus: NEUVOSTON PÄÄTÖS Vanuatun tasavallan liittymistä Maailman kauppajärjestöön koskevasta Euroopan unionin kannasta Maailman kauppajärjestön yleisneuvostossa  /* KOM(2011) 185 lopullinen - NLE 2011/0077 */  

	[pic] | EUROOPAN KOMISSIO |Bryssel 6.4.2011KOM(2011) 185 lopullinen2011/0077 (NLE)Ehdotus:NEUVOSTON PÄÄTÖSVanuatun tasavallan liittymistä Maailman kauppajärjestöön koskevasta Euroopan unionin kannasta Maailman kauppajärjestön yleisneuvostossaPERUSTELUT1. EHDOTUKSEN TAUSTAYhteenveto Vanuatun WTO-jäsenyyttä koskevista ehdoistaI JOHDANTOMaailman kauppajärjestön WTO:n jäsenten ja Vanuatun tasavallan väliset neuvottelut Vanuatun jäsenyyttä koskevista ehdoista ovat loppuvaiheessaan. Neuvotteluja on käyty usean vuoden ajan sen jälkeen, kun Vanuatu jätti WTO:n jäsenyyshakemuksen vuonna 1995. Vanuatun liittymisneuvottelut saatiin päätökseen vuonna 2001, ja Euroopan yhteisö hyväksyi tuolloin liittymispaketin virallisesti. Tämän jälkeen Vanuatu kuitenkin pyysi lisäaikaa liittymispaketin harkitsemiseen. Vuonna 2008 se ilmoitti olevansa valmis jatkamaan liittymisprosessinsa käsittelyä. Sen johdosta vuodesta 2009 alkaen on toteutettu teknisiä toimia vuonna 2001 sovitun liittymispaketin saattamiseksi ajan tasalle. Vanuatun liittymishakemus on tutkittu WTO:n yleisneuvoston 10. joulukuuta 2002 tekemässä päätöksessä esitettyjen, vähiten kehittyneiden maiden jäseneksi liittymistä koskevien suuntaviivojen mukaisesti. Nyt on annettava neuvoston päätös, jossa hyväksytään Vanuatun WTO:hon liittymisen ehdot, ennen kuin EU voi virallisesti tukea Vanuatun jäsenyyttä.Seuraavassa esitetään lyhyt kuvaus liittymisehdoista.II LYHYT KUVAUS VANUATUN WTO-JÄSENYYTTÄ KOSKEVISTA EHDOISTA ALOITTAINVanuatun keskimääräinen lopullinen sidottu tulli on noin 40 prosenttia. Lopullisen sidotun tullin 40 prosentin keskimääräinen taso on myös useimpien teollisuuden ja maatalouden alojen keskiarvo, melko harvoin poikkeuksin.Vanuatun tullitaulukkoon sisältyvistä 5 060 tariffinimikkeestä vain 98:n tullia ei muuteta lopullisen sidotun tullin tasolle liittymisajankohtaan mennessä, joten niihin sovelletaan täytäntöönpanoaikaa. Näistä 98 tariffinimikkeestä 52 nimikkeen tullit alennetaan lopullisen sidotun tullin tasolle 1. tammikuuta 2011, 45 nimikkeen (kuten viinit ja väkevät alkoholijuomat) tullit 1. tammikuuta 2013 ja yhden nimikkeen (olut) tullit 1. tammikuuta 2015.Nämä tullien keskimääräiset tasot ovat varsin kohtuullisia, kun otetaan huomioon Vanuatun kuuluminen vähiten kehittyneiden maiden joukkoon, sen talouden pienuus ja haavoittuvuus sekä maan saariluonne. EU:n käytäntönä vähiten kehittyneiden maiden kohdalla on aiemmin ollut hyväksyä vastaavankokoisten talouksien osalta tällaiset tullien tasot kohtuullisina. Vanuatu osallistuu parhaillaan neuvotteluihin kattavasta talouskumppanuussopimuksesta osana AKT-maiden Tyynenmeren ryhmää.Teollisuustuotteet-  Muiden kuin maataloustuotteiden keskimääräinen lopullinen sidottu tulli on 39,6 prosenttia.-  Useimmilla teollisuuden aloilla sovelletaan 40 prosentin keskimääräistä sidottua tullia, mutta joidenkin kemikaali-, tekstiili-, paperi- ja konealan tariffinimikkeiden kohdalla tulli on korkeampi, 65 prosenttia.-  Korkeimpia keskimääräisiä tulleja sovelletaan huonekaluihin ja leluihin (lopulliset sidotut tullit yli 60 prosenttia).-  Alle 10 prosentin keskimääräiselle tasolle on sidottu vain lääketuotteiden (tullittomia) ja lääkinnällisten laitteiden tullit.Maataloustuotteet-  Maataloustuotteille on asetettu keskimäärin 42,8 prosentin lopullinen sidottu tulli.-  Maatalouden alalla korkeimmat, 75 prosentin tullit koskevat kivennäisvesiä ja olutta. Tuoreiden vihannesten ja kalan tullit ovat 65 prosentin tasolla. Myös tupakan lopullinen sidottu tulli on korkea, 55 prosenttia.PalvelutVanuatun luettelo erityisistä palvelusitoumuksista on hyvin tyydyttävä, kun otetaan huomioon maan kuuluminen vähiten kehittyneiden maiden joukkoon. Vanuatu tekee markkinoille pääsyä ja kansallista kohtelua koskevia sitoumuksia useilla palvelusektoreilla, joihin kuuluvat asiantuntijapalvelut, viestintäpalvelut (kuriiri- ja televiestintäpalvelut), rakennus-, jakelu-, koulutus-, ympäristö-, rahoitus-, matkailu- ja lentoliikennealan palvelut.Pöytäkirjaan sisältyvät sitoumuksetJäsenyysvalmistelujen lopullisessa monenkeskisessä vaiheessa WTO:n jäsenet pyrkivät yhdessä varmistamaan kaupankäyntiin liittyvien Vanuatun lakien ja instituutioiden periaatteellisen yhteensopivuuden WTO:n sääntöjen ja sopimusten kanssa sisällyttämällä tätä koskevat sitoumukset liittymisestä tehtyyn pöytäkirjaan ja työryhmän raporttiin. Seuraavat kohdat ovat erityisen merkittäviä EU:n kannalta:KaupankäyntioikeudetVanuatu on sitoutunut siihen, että viimeistään liittymispäivästä alkaen se myöntää pyynnöstä kaikille kotimaisille ja ulkomaisille yksiköille automaattisesti ja viipymättä toimiluvan, jonka haltijat voivat harjoittaa tavaroiden tuontia ja vientiä osallistumatta niiden valmistukseen tai jakeluun. Lisäksi on määrä luoda yksi toimilupaluokka, jotta jakelua koskevan toimiluvan haltijat voivat ryhtyä harjoittamaan myös tuontia ja vientiä. Toimilupamaksut, jotka ovat syrjimättömyyteen ja kansalliseen kohteluun sitoutumisen vastaisia, on määrä poistaa. Asiaan liittyvä lainsäädäntö on hiljattain muutettu ja pantu täytäntöön.Tuontiin sovellettavat sisäiset verotVanuatu sitoutui soveltamaan sisäisiä verojaan täysin WTO:n asianomaisten määräysten mukaisesti ja syrjimättömästi tuontiin kaikista WTO:n jäsenmaista sekä kotimaassa tuotettuihin tavaroihin.Valmisteverotaulukkoa on vastikään muutettu siten, että siitä poistetaan samankaltaisten tai vastaavien alkoholijuomien välinen syrjintä.ImmateriaalioikeudetVanuatu antoi vuosina 2000, 2003 ja 2008 lainsäädäntöä, joka koski immateriaalioikeuksien eri luokkia, varmistaakseen TRIPS-sopimuksen noudattamisen ja on sitoutunut antamaan myös vielä tarvittavan lainsäädännön. Se pyysi siirtymäaikaa 1. joulukuuta 2012 saakka TRIPS-sopimuksen velvoitteiden panemiseksi täysimääräisesti täytäntöön ja esitti siihen mennessä toteutettavia toimia koskevan aikataulun. Vanuatu on vahvistanut, että siirtymäkauden aikana sovelletaan voimassa olevan lainsäädännön mukaista kansallista kohtelua ja suosituimmuuskohtelua.III SUOSITUSToimittaessaan Vanuatun tasavallan WTO:hon liittymistä koskevat ehdot neuvostolle hyväksyttäväksi komissio katsoo, että ehtoihin sisältyy tasapainoinen ja samalla kunnianhimoinen markkinoiden avaamiseen liittyvien sitoumusten kokonaisuus, joka hyödyttää merkittävästi sekä Vanuatua että sen kauppakumppaneita WTO:ssa.2011/0077 (NLE)Ehdotus:NEUVOSTON PÄÄTÖSVanuatun tasavallan liittymistä Maailman kauppajärjestöön koskevasta Euroopan unionin kannasta Maailman kauppajärjestön yleisneuvostossaEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan 4 kohdan ensimmäisen alakohdan yhdessä 218 artiklan 9 kohdan kanssa,ottaa huomioon Euroopan komission ehdotuksensekä katsoo seuraavaa:(1) Vanuatun tasavallan hallitus esitti 7 päivänä heinäkuuta 1995 Maailman kauppajärjestön (WTO) perustamisesta tehdyn sopimuksen XII artiklan mukaisesti kyseiseen sopimukseen liittymistä koskevan hakemuksen.(2) Vanuatun liittymistä käsittelevä työryhmä perustettiin 11 päivänä heinäkuuta 1995, jotta voitaisiin sopia liittymisehdoista, jotka sekä Vanuatun tasavalta että kaikki WTO:n jäsenet voisivat hyväksyä.(3) Komissio on neuvotellut Euroopan unionin puolesta kattavan kokonaisuuden Vanuatun tasavallan tekemiä, markkinoiden avaamiseen liittyviä sitoumuksia, jotka ovat erityisen tärkeitä Euroopan unionin kannalta.(4) Mainitut sitoumukset on nyt sisällytetty Vanuatun tasavallan liittymisestä WTO:hon tehtyyn pöytäkirjaan.(5) Liittymisellä WTO:hon odotetaan olevan myönteinen ja kestävä vaikutus Vanuatun tasavallan talousuudistukseen ja kestävään kehitykseen.(6) Liittymisestä tehty pöytäkirja olisi tämän vuoksi hyväksyttävä.(7) WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.(8) Sen vuoksi on tarpeen vahvistaa yleisneuvostossa esitettävä Euroopan unionin kanta,ON HYVÄKSYNYT TÄMÄN PÄÄTÖKSEN:Ainoa artikla1. WTO:n yleisneuvostossa Euroopan unionin kantana on, että Vanuatun tasavallan liittyminen WTO:hon hyväksytään.2. Tämä päätös tulee voimaan, kun se hyväksytään. Se julkaistaan Euroopan unionin virallisessa lehdessä .Tehty […]ssa/ssäNeuvoston puolestaPuheenjohtaja